**Процедура за припрему, израду и одбрану завршних/специјалистичких радова**

1. Студент у сарадњи са ментором дефинише тему завршног/специјалистичког рада;
2. Студентска служба потврђује да кандидат испуњава услове за дефинисање теме завршног/специјалистичког рада – на Испитној пријави за завршни/специјалистички рад;
3. Ментор попуњава Образац за дефинисање теме и задатка завршног/специјалистичког рада, попуњен образац доставља студентској служби;
4. На Наставно-стручном већу се усваја предлог ментора, чланова комисије и тема (попуњен образац из тачке 3);
5. Рок за израду завршног рада је три месеца од дана кадa је Наставно-стручно већe усвојило предлог ментора, чланова комисије и тему за завршни/специјалистички рад;
6. Након израде завршног рада, студент се обраћа студентској служби, која врши проверу и потврђује да је стекао услов за предају и одбрану завршног/специјалистичког рада;
7. Одбрана завршног/специјалистичког рада се изводи најраније 7 дана од датума када је потврђено да је кандидат стекао услов за предају и одбрану завршног/специјалистичког рада.

НАПОМЕНА: Приликом израде рада студенту и ментору су на располагању расположиве лабораторије на одсеку и академији (нпр. Лабораторија за конвенционалне и ЦНЦ машине, рачунарска сала са лиценцираним програмом SolidWorks…). У оквиру лабораторија студент може извршити и практичну верификацију добијених резултата.